সন্তানকে আল্লাহর হাতে তুলে দিয়ে মুসার (আ.) মা ঘরে ফিরলেন। আল্লাহর পরিকল্পনা অনুসারে সিন্দুকটি ফেরাউনের রাজপ্রাসাদের ঘাটের সিঁড়িতে গিয়ে ভিড়ল। সেই সময় ফেরাউনের স্ত্রী পূণ্যবতী বিবি আসিয়া তাঁর কন্যা ও সেবিকাদের নিয়ে নদীর পাড়ে ঘাটেই বসে ছিলেন। তিনি সিন্দুকটি দেখে তুলে আনার আদেশ দিলেন। এরপর সেই শিশুটিকে তিনি ফেরাউনের কাছে নিয়ে গেলেন। প্রথম দর্শনেই শিশুটির প্রতি ফেরাউনের মনে ভালোবাসা জন্ম নিল। কিন্তু তার আশেপাশের সভাসদগণ তাকে শিশুটিকে মেরে ফেলার পরামর্শ দিলেন। কয়েকজন সন্দেহ পোষণ করলেন এই শিশু হয়তো কোন ইসরাইলী শিশু এবং কয়েকজন তো তাঁকে গণকের বলা সেই শিশু বলেই মতামত দিল। কিন্তু তাদের এই আলোচনার সময় বিবি আসিয়া এগিয়ে আসলেন। তিনি যে কথাটি ফেরাউনকে বলেছিলেন তা কোর’আনে রয়েছে- “এ শিশু আমার ও তোমার নয়নমণি, তাকে হত্যা করো না। এ আমাদের উপকারে আসতে পারে অথবা আমরা তাকে পুত্র করে নিতে পারি। প্রকৃতপক্ষে পরিণাম সম্পর্কে তাদের কোনো খবর ছিল না (সুরা কাসাস ০৯)।” বিবি আসিয়ার এ বক্তব্য শুনে ফেরাউন শিশু মুসাকে (আ.) হত্যা করলেন না এবং শিশু মুসা (আ.) ফেরাউনের প্রাসাদেই তার পুত্রের ন্যায় লালিত-পালিত হতে থাকল। এ সময়ে মুসা (আ.) বিবি আসিয়া এর ¯েœহ ও ভালোবাসায় বেড়ে উঠতে লাগলেন।